પતિ કહે છે કે ગઈ કાલે આંતરરાષ્ટ્રીય મહિલા દિવસ હતો. રડતાં બાળક અને કામના બોજને એકસાથે સંભાળતી તેની પત્ની કહે છે : ‘મારા ધ્યાનમાં નહોતું.’ મહિલા દિવસ આવે ને જાય, બહેનો ઉપર એનો એ બોજો રોજ રહે છે. એમને એ ખ્યાલ પણ નથી રહેતો કે ગઈ કાલે એમનો દિવસ હતો અને એ પૂરો પણ થઇ ગયો. બીજી એક તીવ્ર વાસ્તવિકતા બતાવી છે કે પતિ નિરાંતે છાપું વાંચી રહ્યો છે અને સ્ત્રી એક સાથે બે કામ કરે છે. પતિ કોઈ એક કામ પણ સંભાળી લે તો કદાચ આઠ માર્ચ પછી પણ મહિલાઓનો દિવસ રહે.